PIÈCES A L’APPUI. 
223 
En lièce sont mes doulours, 
En vermeil ma morte colours , 
En sapience mes folours 
Et mes foiblèces en valours. 
Lasse ! ie muir pour son demour. 
La mort me destrait sans cremour. 
Je puis bien dire, en ma clamour, 
Que je muir pour loial amour. 
Par lui véoir sui fors d’anoy, 
De fres palus en vert annoy , 
De grant couroux en esbanoy 
A la mort voel faire mon lay. 
A mon ami, sans nul délay, 
En lieu de ioly virelay , 
Doing cest lay, car pour ly fait l’ay. 
Oncques sans lui bien nul tamps n’oy. 
(Eljanson. 
Amours de son dart me point 
Et repoint 
Par tel point, 
Que n’ay point 
De bien , se ne voy m’amie. 
Car sy lie 
Ne iolie 
Ne scay mie, 
Si belle, ne sy à point. 
3-ittre. 
En ce ioly mois de may 
Se renouvèlent amours, 
Dont les plusours en esmay 
Font bien piteuses clamours, 
Pour aléger les doulours 
Et le soussy 
Qu’ardent désir de mercy 
Fait à celly 
Qui attent l’heure. 
J’en suy ainsy, 
Dont mon coer pleure. 
